Държавен вестник, бр. 18, 2015 г., стр. 3

БРОЙ  18	
Д Ъ Р Ж А В Е Н  В Е С Т Н И К 	
СТР.  3  
· Съобщение на Европейската комисия до Ев­
ропейския парламент, Съвета на Европа, 
Европейския икономически и социален 
комитет и Комитета на регионите, от­
носно „Европейското висше образование в 
световен план“ (юли 2013);
· материали от редовното съвещание на 
Комитета по образование, проведено на 
3 и 4 октомври 2013.
Документи на Република България
· Национална програма за реформи на Р. Бъл-
гария (вкл. Препоръки на Съвета на ЕС);
· Национална програма за развитие: Бъл-
гария 2020;
· Национална стратегия за развитие на 
научните изследвания – 2020;
· Иновационна стратегия за интелигентна 
специализация – предварително условие 
за програмния период 2014 – 2020 г. 
по оперативните програми „Наука и 
образование за интелигентен растеж“ 
и „Иновации и конкурентоспособност“.
Ползвани са и документи на Болонския 
процес, както и разработки на Световната 
банка, на независими аналитични и информа­
ционни центрове, отнасящи се до състоянието 
и перспективите на системата на висшето 
образование (ВО) в България. Направен е 
цялостен преглед на промените в структурата 
на приетите, обучаваните и завършващите 
български висши училища (ВУ) студенти през 
периода 2009 – 2013 г., както и SWOT-анализ 
на състоянието в момента.
Върху тази база са формулирани приори­
тетни насоки и неотложни мерки за ускорена 
модернизация и интернационализация на 
българското висше образование.
Към Стратегията е приложен подробен 
План за действие за периода 2014 – 2020 г., 
който предлага конкретни мерки за реализа­
ция на планираните реформи.
Стратегията за развитие на висшето 
образование е координирана с проекта на 
Оперативна програма „Наука и образование 
за интелигентен растеж – 2020“, както и със 
Споразумението за партньорство на Република 
България с ЕК през новия програмен период 
2014 – 2020 г.
Взети са предвид и хоризонталните връз­
ки с други ключови стратегии и програми 
на българското правителство – за заетост и 
преодоляване на младежката безработица, 
смекчаване на бедността, интеграция на 
ромите и др.
1.2. Задачи на Стратегията
Днес системата на висшето образование 
в България е изправена пред двойно предиз­
викателство: от една страна, да се ускори и 
завърши започналият процес на структурни 
реформи, като се преодолее изоставането 
спрямо водещите европейски страни; от друга 
страна – да се реализира успешно процесът 
на стратегическа трансформация на висше­
то образование: от допълваща обслужваща 
сфера във фактор за печелене на предимство 
в европейската и глобалната надпревара за 
знания, умения, икономически и материален 
просперитет и духовен напредък.
Стратегията очертава траекторията и при­
оритетните области за развитие на висшето 
образование в България в двете му измерения:
а) като обществено и индивидуално благо, 
допринасящо за цялостното развитие на лич­
ността и обществото и подготвящо студентите 
както за професионалната им реализация, 
така и за социалната и гражданската им роля;
б) като двигател за динамично развитие на 
икономиката и изграждане на общество, осно­
вано на знанието и напредъка на технологиите.
В резултат на направения анализ на ак­
туалното състояние, на предизвикателствата 
и на потребностите на висшето образование 
Стратегията очертава ключовите приоритети, с 
които ще бъдат съобразени конкретните поли­
тики и управленски мерки в областта на вис­
шето образование през периода 2014 – 2020 г.
Стратегията формулира средносрочни и 
дългосрочни цели за постигане на ефективни 
дългосрочни резултати. Обективната преценка 
на сегашната ситуация в системата на висшето 
образование в България показва, че само по­
следователното прилагане на избрания модел 
за модернизация и управление е гаранция за 
успех. Особено важно е решенията за проме­
ни да се вземат без прекъсване и отлагане, в 
синхрон с европейското развитие и отчитане 
на глобалните тенденции.
II. АНАЛИЗ НА СЪСТОЯНИЕТО НА 
СИСТЕМАТА ЗА ВИСШЕ ОБРАЗОВАНИЕ
С бързото развитие на науката и техниката 
и особено на информационните технологии 
световна тенденция на пазара на труда става 
нарастващата потребност от все по-квалифи­
цирани кадри. През последните десетилетия е 
налице масовизация на висшето образование, 
която в много страни, включително и в Бълга­
рия, доведе до неколкократно нарастване броя 
на студентите. От една страна, този процес 
осигури по-широк достъп до висше образова­
ние, от друга, породи предизвикателства пред 
поддържането на качеството.
Нарастващата конкуренция в глобален ма­
щаб и изоставането на европейските страни 
в някои отношения доведе до приемането на 
редица мерки на европейско ниво, имащи за 
цел повишаването на конкурентоспособността 
и изграждането на общество и икономика, 
основани на знанието. Във висшето образо­
вание и науката това се изрази в цели, като 
постигане на съвместимост и хармонизация 
на европейските системи за висше образо­
вание; повишена мобилност на студенти, 
преподаватели и изследователи; изграждане 
на европейско пространство за висше обра­
зование и европейско научноизследователско 
пространство; развитие на формите за учене 
през целия живот.